
			4264

			AGINDUA, 2026ko irailaren 24koa, Gobernantza, Administrazio Digital eta Autogobernuko sailburuarena, zeinaren bidez Euskal Autonomia Erkidegoko Fundazioen Erregistroan inskribatzen baita Basque Know How Fundazioa izeneko fundazioaren estatutuen aldaketa.

			2026ko ekainaren 24an eskabide bat sartu da Gobernantza, Administrazio Digital eta Autogobernu sailean, Basque Know How Fundazioa izeneko fundazioaren estatutuen aldaketa Euskal Autonomia Erkidegoko Fundazioen Erregistroan inskribatzeko.

			Eskabidearekin batera espedientean dagoen dokumentazioa aurkeztu da.

			2026ko ekainaren 4an, fundazioaren patronatuak erabaki zuen fundazioaren estatutuen 3. artikulua aldatzea, helburuei buruzkoa, fundazioak gaur egun dituen helburuetara eta jardueretara egokitzeko (bi jarduera berri gehitu dira).

			Erabaki hau publiko egin da Bilbon, 2026ko ekainaren 18an, M.ª del Carmen Velasco Ramírez notario andrearen aurrean (protokolo-zenbakia: 1946).

			Gobernantza, Administrazio Digital eta Autogobernuko sailburuari dagokio estatutuak aldatzeko espediente hau Agindu bidez ebaztea, hauekin bat etorriz: Euskal Autonomia Erkidegoko Fundazioen Babesletzaren eta Erregistroaren Erregelamendua onartzen duen uztailaren 23ko 115/2019 Dekretuaren 3.1.a) artikulua; Euskal Autonomia Erkidegoaren Administrazioko sailak sortu, ezabatu eta aldatzen dituen eta horien eginkizunak eta jardun-arloak zehazten dituen lehendakariaren ekainaren 23ko 18/2024 Dekretuaren 9.1.n) artikulua.

			Espedienteari funtsezkotzat jotzen diren datu eta dokumentu guztiak erantsi zaizkio, eta bereziki bete dira Euskal Autonomia Erkidegoko Fundazioei buruzko ekainaren 2ko 9/2016 Legearen 37. eta 51.2 artikuluetan; eta Euskal Autonomia Erkidegoko Fundazioen Babesletzaren eta Erregistroaren Erregelamendua onartzen duen uztailaren 23ko 115/2019 Dekretuaren 42. artikuluan aurreikusitako baldintzak.

			Fundazioaren estatutuen testu bategina, 2026ko ekainaren 18ko eskrituran eta 1946 protokolo-zenbakian gehitua, Euskal Autonomia Erkidegoko Fundazioen Erregistroak kontuan hartu beharreko azken bertsio balioduna izango da inskribatzeko ondorioetarako.

			Horrenbestez, estatutuen aldaketa bat dator aplikagarriak diren lege eta erregelamenduetan ezarritakoarekin.

			Hori guztia kontuan hartuta,

			EBAZTEN DUT:

			Artikulu bakarra.– Basque Know How Fundazioa izeneko fundazioaren estatutuetako 3. artikuluaren (fundazioaren helburuei buruzkoa) egindako aldaketa Euskal Autonomia Erkidegoko Fundazioen Erregistroan inskribatzea, azalpen-zatian aipatutako aldaketa txertatzeko, Agindu honen datarekin eta M.ª del Carmen Velasco Ramirez notario andrearen aurrean 2026ko ekainaren 18an egiletsitako eskritura publikoan aurreikusitako baldintzetan (protokolo-zenbakia: 1946).

			

			XEDAPEN GEHIGARRI BAKARRA

			Agindu hau Euskal Herriko Agintaritzaren Aldizkarian argitaratzea eta interesdunei jakinaraztea.

			AZKEN XEDAPEN BAKARRA

			Agindu honek administrazio-bidea amaitzen du, eta, ondorioz, honen aurka aukerako berraztertze-errekurtsoa aurkez daiteke Gobernantza, Administrazio Digital eta Autogobernuko sailburu honen aurrean, agindua jakinarazi eta hurrengo egunetik aurrera, hilabeteko epean; bestela, Administrazioarekiko auzi-errekurtsoa aurkez daiteke Euskal Autonomia Erkidegoko Auzitegi Nagusiko Administrazioarekiko Auzien Salan, bi hileko epean, agindua jakinarazi eta hurrengo egunetik aurrera.

			Vitoria-Gasteiz, 2026ko irailaren 24a.

			Gobernantza, Administrazio Digital eta Autogobernuko sailburua,

			MARÍA UBARRECHENA CID.

